તેમણે આગળ કહ્યું હતું કે, 'આજે ભારતની સ્પર્ધા ચીન સાથે છે, આપણે હકારાત્મક રીતે ચીન સામેની સ્પર્ધા સ્વીકારવાની છે. તેઓ આજે 50 હજાર લોકોને રોજગાર આપે છે, તો આપણે 70 હજાર યુવાઓને રોજગાર આપવાનો છે. સુરતમાં ચીન સાથે સ્પર્ધા કરવાની શક્તિ આજે મેં જોઇ છે. રોજગાર નહીં મળે તો યુવાનો રોષે ભરાશે જ. અહીં સરકાર મોટા ઉદ્યોગકારોને તો ખૂબ મદદ કરે છે, પરંતુ તેમણે નાના અને મધ્યમ કક્ષાના ઉદ્યોગકારો પર પણ નજર કરવાની જરૂર છે. વિજય માલ્યા સામે લાલ જાજમ પાથરો છો, તો નાના ઉદ્યોગપતિઓ સામે પણ પાથરો. કોંગ્રેસની સરકારમાં પણ નાના ઉદ્યોગો તરફ ધ્યાન આપવામાં નહોતું આવ્યું અને એ ભૂલ હું સ્વીકારું છું.'